ILOA ARKEEN
Oletko vihainen itsellesi? Hyviä uutisia: sinun ei tarvitse.
Se on seuraava aiheemme.
ILOA ARKEEN Lakkaa olemasta vihainen itsellesi 1/2
Mitäköhän tapahtuisi
sisimmässäsi, jos nyt kysyisin:
Kuinka moni teistä ei pidä itsestään?
Osa teki jo näin.
Puhun tästä paljon, enkä varmaan lopeta,
koska yksi suurimmista ongelmistamme on se,
mitä mieltä olemme itsestämme.
Päässäsi soi koko ajan levy: Mitä minussa on vialla?
Katselet muita miettien, mikset voi olla niin kuin he,
mikset osaa samaa kuin he. Suurimman osan ajasta
tunnemme, että Jumala on meille vihainen.
Ehkä yritämme sellaista, mihin emme pysty.
Paholainen haluaa elämäämme viallisuutta.
Se ei ehkä ole paras mahdollinen sana,
mutta käytän sitä.
Paholainen haluaa meille viallisuutta:
että kokisimme ja pohtisimme aina mikä meissä on vialla.
Mielenkiintoista kyllä, heti kun tulin uskoon,
ja jos minulle opetettiin sanaa oikein,
Sen, joka ei synnistä tiennyt, hän meidän tähtemme teki synniksi,
että me hänessä tulisimme Jumalan vanhurskaudeksi.
Yksinkertaistettuna: meidät tehtiin Jumalan vanhurskaudeksi
Kristuksessa.
Jeesus tuli tuomaan meille oikeanlaisuutta.
Paholainen haluaa meille viallisuutta,
mutta Jeesus tuli tuomaan meille oikeanlaisuutta.
On erotettava se, kuka olet ja se, mitä teet.
Se, ettet tee kaikkea oikein,
ei tarkoita, ettet olisi oikeassa asemassa Jumalaan nähden.
Kaikki lapseni ovat oikeassa asemassa minuun nähden,
mutta he kaikki eivät tee kaikkea mitä haluaisin.
Miksi se on niin helppo ymmärtää suhteessa lapsiimme,
mutta suhteessamme Jumalaan
emme sitä käsitä.
Pidän puhesarjaa rauhasta, mutta on turha puhua rauhasta
millään elämän alueella, suhteessa ihmisiin,
vaikka siitä paljon puhunkin,
mutta et voi antaa sellaista, mitä sinulla ei ole.
Jos minulla olisi jano ja sanoisin tälle kauniille naiselle:
"Anna minulle vettä", miten hän voi antaa, ellei hänellä ole?
Jos sanot vieruskaverillesi: "Anna minulle kuulakärkikynä",
eikä hänellä ole sellaista, hän ei voi antaa sitä.
Jumala ei odota meidän antavan mitään,
mitä hän ei ensin anna meille.
Jumalan rakkaus on vuodatettu sydämiimme Pyhän Hengen kautta.
Heti kun otamme Kristuksen vastaan, Jumalan rakkaus vuodatetaan sinuun.
Jumala rakastaa sinua ilman ehtoja.
Hän rakasti sinua ennen kuin otit Kristuksen vastaan.
Et vain tiennyt siitä mitään.
Jeesus on jo tehnyt kaiken, mitä aikookin tehdä.
Hänen ei tarvitse tehdä enää mitään. Emme odota hänen toimivan,
vaan hän odottaa meidän uskovan sen, mitä hän on jo tehnyt.
Usko ulottuu yli tunteidesi ja ajatustesi.
Usko on sydämen asia. Kun haluaa todella ymmärtää
Jumalan puhetta, täytyy joskus kääntää aivot pois päältä
ja kysyä: "Mitä sydämelläni oikeasti on?
Ei tunteissani tai ajatuksissani, vaan sydämelläni.
Jos ei ole rauhaa suhteessa itseensä,
ei voi kokea rauhaa muillakaan elämän alueilla.
Rauhan saa elämällä rauhassa Jumalan kanssa.
Rakastan jaetta Room. 14:17: Ei Jumalan valtakunta ole
syömistä ja juomista - sanon usein, ettei se ole materiaa -
vaan se on kolmea asiaa, joiden uskon tulevan peräjälkeen:
vanhurskautta. Ensin Jumala haluaa meidät oikeaan asemaan
suhteessa häneen Jeesuksen veren kautta.
Olen oikeassa suhteessa Jumalaan. En siksi, että teen kaiken oikein,
vaan siksi, että hän päätti katsoa minut vanhurskaaksi.
Hän voi tehdä niin, koska hän on Jumala, ja haluaa tehdä niin.
Piste.
Hän voi tehdä mitä haluaa.
Hän sanoo: "Haluan rakastaa sinua.
Haluan katsoa sinut oikeanlaiseksi.
Sitten tulee rauha.
Jumalan valtakunta on vanhurskautta, rauhaa,
ja iloa. Moni ihmettelee, mihin ilo katosi,
mutta ei voi sietää itseään ja on jatkuvasti vihainen itselleen.
Miten voit iloita ja nauttia elämästä, jos et pidä itsestäsi?
Et koskaan pääse itseäsi pakoon. Ellet pidä itsestäsi, olet pulassa.
Käytkö juhlapyhinä tapahtumissa, joissa on ihmisiä, joista et pidä?
Puoli vuotta menee juhlista yli pääsemiseen,
ja puoli vuotta pelkää seuraavia juhlia.
Ymmärrättekö, mitä tarkoitan?
On kurjaa olla ihmisten seurassa, joista ei pidä.
Olet itsesi kanssa koko ajan.
Kun menet vessaan, siellä sinä taas olet.
Kun heräät aamulla, siinä sinä taas olet.
Heräät keskellä yötä, siinä sinä olet.
Ajattelepa sitä: et koskaan pääse itseäsi pakoon.
Et hetkeksikään.
Tärkein suhteesi on suhde Jumalaan Kristuksen kautta,
toiseksi tärkein suhteesi on suhde itseesi.
Minkälainen suhde sinulla on itseesi? Viihdytkö seurassasi?
Vai pysytteletkö kiireisenä ja olet monessa mukana,
ettet joutuisi viettämään aikaa itseksesi,
jumiutuneena koko päiväksi vain omaan seuraasi.
Se on usein syy siihen, miksi ihmiset ovat koko ajan menossa.
Kun he hiljentyvät, he eivät halua olla omassa seurassaan.
Otsikkoni on "Lakkaa olemasta vihainen itsellesi."
Elä rauhassa itsesi kanssa. Miten kauan olet vihoitellut itsellesi?
Ja mistä syystä? Oletko vielä vihainen jostakin,
mitä teit 20 vuotta sitten, mitä olet katunut 100 kertaa
minkä Jumala antoi heti anteeksi, mutta et ole ottanut sitä vastaan?
Toistan vielä: Oletko vielä vihainen jostakin,
mitä olet pyytänyt Jumalalta anteeksi 200 kertaa,
ja hän antoi heti anteeksi, mutta et vielä ole ottanut sitä vastaan?
Vaatii todellista uskoa tehdä väärin, pyytää kerran anteeksi,
ja olla ottamatta asiaa uudelleen esille.
Meillä on tarve kerjätä: Jumala, ole niin kiltti,
anna anteeksi, voi Jumala, anna anteeksi, anna anteeksi.
Emme pysty uskomaan niin hyvään, että voimme toimia väärin,
Pyhä Henki vakuuttaa meidät asiasta, myönnämme sen,
emme puolustele, vaan sanomme: Sinä olet oikeassa, minä väärässä,
anna anteeksi ja auta minua toimimaan jatkossa paremmin.
Kiitos. Otan vastaan armosi ja rakastan sinua valtavasti.
Miten yksinkertaista se olisikaan.
Mutta ei, meidän pitää jatkaa, yrittää kuulostaa uskonnollisilta,
murehtia päiväkaudet, yrittää hyvittää tekoamme
ja potea syyllisyyttämme siitä, että Jeesus vuodatti verensä.
Muistan, kuinka Herra kutsui minut työhönsä vuosia sitten,
hän sanoi: Etkö jo voisi päästä tämän yli?
Tarvitsen sinua, eikä sinusta ole minulle hyötyä tuossa tilassa.
Herätys! 1. Kor. sanoo, että Jumala valitsee heikon ja hullun
maailmassa tehdäkseen tyhjäksi viisaat. Hän valitsee sen,
minkä maailma heittäisi roskana pois.
En tiedä, mitä Jumala minusta haluaa, mutta hän halusi minut,
joten tässä olen. Kaikkine hassuine, erikoisine tapoineni, äänineni,
tapoineni ja maneereineni. En tiedä, onko se täydellistä
tai sopiiko se teologeille, mutta se näyttää toimivan.
Ihmiset saavat apua, joten ylistys Herralle.
On mielenkiintoista, keitä Jeesus käytti.
Maailma olisi ehkä hyväksynyt vain Juudaksen.
Vain hän käyttäytyi sujuvasti ja lipevästi ja oli koulutettu oikein.
Mutta Jumala ei katso ulkokuorta. Hän näkee sydämet.
Jumala näkee sinun sydämesi.
Olet varmasti hyvä tyyppi, koska olet tänään täällä.
Se tarkoittaa, että sinä varmasti välität.
Voisit tehdä muutakin, mutta olet täällä. Moni käyttää tähän lomansa.
Jos ei piittaa Jumalasta, ei käytä lomaansa yrittäen kuunnella häntä.
Olisit armollinen itsellesi. Jumala on ylpeä siitä, että olet täällä.
Et ehkä ole vielä siellä, missä pitäisi,
mutta onneksi et enää siellä, missä aikaisemmin.
Meillä täytyy olla rauha Jumalan, itsemme ja lähimmäisten kanssa.
1. Piet. 3:11. Rauha Jumalan, itsesi
ja lähimmäisten kanssa. Jos koet olevasi kelvoton,
sinun on uudistettava mielesi.
Älä ajattele tunteitasi äläkä usko, että Jumala ajattelee
sinusta samaa kuin maailma. Tee läksysi, tutki sanaa,
lue, opiskele, lue, opiskele. Olen sanonut miljoona kertaa,
että Kristuksessa olen Jumalan vanhurskaus.
Miksi toistelen sitä? Koska minun piti uudistaa mieleni
ja sanottuani sen puoli miljoonaa kertaa, käsitin sen.
Käsitin sen.
Sinun täytyy uudistaa mielesi ja tutkia sanaa itseäsi varten.
On hyvä käydä seurakunnassa sanalla ruokittavana,
mutta usein me vain annamme palaset, ja sinun on annettava
Pyhän Hengen liittää ne yhteen elämässäsi.
Älä luota yksin saarnaajiin. Anna Jumalan käyttää ihmisiä,
mutta etsi itse Jumalaa, koska vain hän voi todella auttaa.
Luetaan Fil. 3.
Paavali kirjoitti hengellisestä täydellisyydestä jakeessa 12:
Ei niin, että jo olisin tullut täy- delliseksi, vaan riennän sitä kohti
että minä sen omakseni voittaisin, koskapa Kristus on voittanut minut.
Hän aikoo omistaa ja nauttia siitä, minkä Jeesus kuolemallaan lunasti.
Hän ei kuollut antaakseen sinulle viallisuutta,
eikä siksi, että eläisit onnetto- mana otsassasi kristityn leima.
Olin onneton maailmassa. Minun ei tarvitse olla sitä uskovana.
Jeesus sanoi tulleensa, että voisit nauttia yltäkylläisestä elämästä.
Miten voisit nauttia elämästä, ellet nauti itsestäsi?
Miten voisit nauttia itsestäsi, ellet opi olemaan aidosti sinä
ja lopettamaan jatkuvaa vertailua ja kilpailemista.
Riennän sitä kohti, että minä sen omakseni voittaisin,
koskapa Kristus on voittanut minut.
Veljet, en vielä katso sitä voitta- neeni; mutta yhden minä teen:
unhottaen sen, mikä on takana...
Mitä tahansa eilen teit väärin, sinun ei tarvitse miettiä sitä nyt.
Et voi perua sitä. Jos on anteeksipyydettävää, tee se.
Ellet ole vielä tehnyt parannusta, puhdistu Jumalan edessä
ja aloita kaikki päiväsi puhtaana astiana.
Jeesus kuoli puolestasi eilisten virheiden tähden.
Hän sanoo voivansa kääntää kaiken parhaaksi, jos luotamme häneen.
Mietipä sitä.
Ellen muuta opi, toivottavasti ainakin välttämään samoja virheitä.
Sekin on arvokasta.
Katsotaan jaetta 15.
Olkoon siis meillä, niin monta kuin meitä on täydellistä, tämä mieli;
ja jos teillä jossakin kohden on toinen mieli, niin Jumala on
siinäkin ilmoittava, kuinka asia on.
Ymmärsin vuosia sitten hänen tarkoittavan,
että hengellisesti kypsä ihminen ei sure eilisiä tai viimevuotisia
virheitä, vaan pyytää anteeksi, unohtaa ja jatkaa eteenpäin.
On hengellisesti epäkypsää
kieriskellä kaikissa virheissä ja kiduttaa itseään yhä uudelleen.
Voisin näyttää monia jakeita todistaakseni tämän.
Hengellisesti kypsä uskoo Jumalan sanaa ja sanoo: Jeesus kuoli
epätäydellisten puolesta.
Tiedän, etten ole vielä perillä, mutta riennän sitä kohti,
että minä sen omakseni voittaisin. Niin kirjoitti Paavali,
joka kirjoitti kaksi kolmannesta Uudesta testamentista.
Hän sanoo saman kuin teidänkin pitäisi: En ole vielä perillä,
mutta aion jatkaa eteenpäin.
Aion unohtaa menneen ja pyrkiä kohti tulevaa.
Jos tahdon olla hengellisesti kypsä, minun täytyy elää niin.
Tulevaisuudessasi ei ole tilaa menneisyyden virheille.
Uskomme, että on oltava onneton aina kun tekee virheen.
Siitä on todella vaikea päästä yli.
En tarkoita holtittomuutta syntien ja virheiden suhteen.
Jos rakastat Jumalaa, et voisi niin elääkään.
Täytyy päästää irti virheistä ja luottaa siihen, että Jumala voi kääntää
pahimmankin virheesi hyväksi sinun sekä muiden kohdalla.
Jumala on Jumala, ja hän pystyy siihen.
Tiedän sen, koska kuten tiedätte, isäni käytti minua hyväkseen
kun olin lapsi. Kenties olette kuulleet siitä.
Tämä voi kuulostaa hullulta, mutta ajattelin usein:
jos minua vain ei olisi käytetty hyväksi.
En enää edes ajattele sitä, koska kaikki se on muovannut minua
siksi, kuka olen tänään. Se Jumalan työkalu
auttaa minua auttamaan kärsiviä.
Jumala voi kääntää minkä tahansa parhaaksemme,
jos luotamme häneen.
Hän ei halua, että elät menneessä, omia vikojasi miettien.
Lakkaa olemasta vihainen itsellesi. Luo hyvä suhde itseesi.
Elä rauhassa itsesi kanssa, ala nauttia Jumalasta
ja elämästä, jonka Jeesus sinulle lunasti. Kunnia hänelle.
Luetaan 1. Kor. 4.
Näytän, minkälainen asenne suurella apostoli Paavalilla oli.
Häntä lainataan nykyään enemmän kuin muita apostoleja.
Taidamme siis pitää häntä kunnon miehenä.
Hän sanoi: Olkaa seuraajiani niin kuin minä olen Kristuksen seuraaja.
Silti hän kertoo suoraan, että hänenkin elämässään oli asioita,
joita hän joutui käsittelemään. 1. Kor. 4. luku.
Jae selviää kohta.
Paavalia arvosteltiin siitä, oliko hän ollut uskollinen.
Aivan kuten nykyäänkin, aina on olemassa niitä,
jotka haluavat määritellä, kuka sinä olet tai kuka et.
Yleensä he eivät tiedä sinusta mitään.
On ihanaa kun ihmiset arvostelevat minua,
vaikka eivät tunne minua eivätkä vaivaudu ottamaan selvää.
Paavalia arvosteltiin: "Et ole ollut uskollinen palvelija.
Jumala vaatii uskollisuutta." Katsokaa, miten hän vastaa.
Tällainen itseluottamus on ihmeellistä.
Siitä minä hyvin vähän välitän, että te minua tuomitsette
tai joku inhimillinen oikeus; en minä itsekään tuomitse itseäni.
En minä itsekään tuomitse itseäni.
Itsensä tutkiskelu ja tuomitseminen ovat kaksi eri asiaa.
Tuomio langettaa rangaistuksen.
Tutkiskelu tuo ilmestyksen ja totuuden.
Katsokaa jaetta 4: Ei minulla ole mitään tunnollani.
Eli jos en ole ollut uskollinen, en tehnyt sitä tietoisesti.
Uskon olleeni uskollinen. Usein emme usko tehneemme väärin,
mutta ehkä olemmekin tehneet.
Joskus taas luulemme toimineemme väärin, vaikka emme toimineetkaan.
Ajatuksemme voivat sekoittaa meidät, koska mielemme uudistuu
ja opimme lisää. Tiedän nyt, että asiat, joista kärsin vuosia
luulleen niiden olevan väärin, mutta nyt tiedän sanasta,
etteivät ne olleet väärin.
On myös asioita, joita en pitänyt väärinä, mutta nyt, syvemmässä
Jumala-suhteessani ne tuntuvat tältä.
Hyvä uutinen on se, että Jumala on rakastanut minua koko ajan.
Hän tietää, missä olemme menossa ja tekee jatkuvasti työtä meissä.
Miksi? Koska olemme hänen lapsiaan.
Te olette täällä tänään.
Te tulitte kuulemaan,
mitä Jumala haluaa puhua teille.
"En minä itsekään tuomitse itseäni, sillä ei minulla ole mitään
tunnollani, mutta en silti ole vanhurskautettu, vaan minun
tuomitsijani on Herra." Hän jatkaa vielä:
Älkää sentähden lausuko mitään tuomiota, ennenkuin Herra tulee."
Paavalin sanat voi selittää monella tavalla, mutta minä uskon,
että Paavali tarkoitti: Tunnen sydämeni.
Tiedän rakastavani Jumalaa ja teen päivittäin parhaani.
En tunne tekeväni mitään väärin, mutta ehkä teenkin.
Tiedän tekeväni nyt väärin asioita, joita en tunnista vääriksi.
Vuoden päästä tiedän sen.
Kuinka moni ei pitäisi siitä, jos Jumala lataisi nyt niskaasi
kaiken mitä teet väärin?
Hän näyttää asioita vähän kerrallaan kun Pyhä Henki tekee
meissä työtä. Hän tietää, että olemme valmiit kuulemaan totuuden.
Jeesus sanoi opetuslapsille: Olisi paljon puhuttavaa,
mutta ette ole valmiita kuulemaan. Mutta lähetän Pyhän Hengen
ja hän johdattaa teidät niihin asioihin.
Siksi teemme virheen kertoessamme toisille, mikä heissä on vikana
ja miten heidän olisi korjattava asia.
Et ole Pyhä Henki junior.
Jos Jumala ei ole vienyt ihmistä tietynlaiseen avoimuuteen,
hän ei ota vastaan, vaikka kertoisit hänen virheitään.
Halleluja!
Hän sanoi: En piittaa siitä, mitä mieltä olette.
En minä itsekään tuomitse itseäni.
En tunne tehneeni mitään väärin, mutta ehkä olenkin.
Hengellisesti kypsä ihminen ei elä tunteidensa mukaan,
vaan Jumalan sanan mukaan.
Hän tietää, ettei hänen tarvitse antaa menneiden virheiden
hallita tätä päivää tai tulevaa.
Haluan, että opit tästä mahdollisimman paljon,
koska kävin vuosikausia sotaa itseäni vastaan,
ja uskon monien tekevän samoin.
Olin onneton, mutta lisäksi tein lähimmäisenä onnettomiksi.
Ellei tule toimeen itsensä kanssa, ei voi tulla toimeen muiden kanssa.
Tarjoamme materiaalipakettia, jossa saat monia hienoja osia.
Neljän cd:n opetukseni Calm, Cool and Collected
ja dvd Stop Being Mad at Yourself.
Ellei sinulle vielä tule lehteämme, haluaisimme olla yhteydessä sinuun
paremmin. Soita tai käy internet- sivuillamme ja jätä yhteystietosi,
niin saat luettavaksi artikkeleita, näet kokousaikatauluni,
saat lisätietoa ja voimme olla viestintäyhteydessä.
Arvostan sitä, mitä saan välittää elämäänne tämän ohjelman kautta
mutta meillä on myös paljon muuta tarjottavaa.
Ellet ole postituslistallamme, jätä yhteystietosi,
niin lisäämme sinut listalle.
Hetken päästä haluan jakaa kanssasi jotakin aivan erityistä.
Calm, Cool and Collected on Joyce Meyerin 4-osainen opetus
kaikille, joilla ei ole elämässään rauhaa.
Saat cd-sarjan lisäksi myös dvd:n Stop Being Mad at Yourself
siitä, miten voit hyväksyä ihmisen, jota et pääse pakoon: itsesi.
Tilaa englanninkielinen materiaali osoitteessa www.joycemeyer.org
Mitä on tekeillä...
Ota selvää. Klikkaa
Etsitkö lahjaa, jolla olisi todellista merkitystä?
Tunnetko jonkun, jolle on vaikea ostaa lahjaa?
Give Hope -lahjakuvasto on loistava ratkaisu.
Anna lahja, jolla on pysyvää vaikutusta.
Kuvasto esittelee, mitä voimme saavuttaa yksinkertaisella lahjalla
kuten hammashoidolla Amazon -virralla
tai puhtaalla vedellä Intiassa.
Pienellä lahjalla voit auttaa pelastamaan naisen
ihmiskaupan uhrin asemasta kuukaudeksi.
Nämä olivat vain muutamia esimerkkejä kuvastostamme.
Monilla katsojilla ei ole varaa maksaa kaivoa
tai oikomishoitoa, mutta lähes kaikki voivat tehdä jotakin.
Kuvastomme kaikilla lahjoilla voi olla pysyvä vaikutus.
Voit tutustua kuvastoon netissä tai tilata omasi sivuiltamme.
On tärkeää varautua ja olla valmis toimimaan heti
kun ihmiset ovat avuntarpeessa luonnonkatastrofialueella.
Autoimme äskettäin muutamassa lähekkäin sattuneessa tapauksessa.
Maanjäristys Indonesiassa, pyörremyrskyt Filippiineillä
ja Vietnamissa, tsunami Samoassa ja tulvat Intiassa ja Georgiassa.
Kiitämme avusta, jonka turvin pystyimme lahjoittamaan varat
katastrofiapuun. Uskon, että jos olemme varautuneet,
Jumala voi käyttää meitä. Lahjanne mahdollistavat sen,
että voimme auttaa jälleenrakennus- töissä katastrofialueilla.
ILOA ARKEEN www.joycemeyer.org
Suomennos: Johanna Hartikainen